ທວນໄຟ ໂອລິມປິກ ຈະຖືກນໍາ ອອກໄປຍ່າງ ໃນອະວະກາດ (ສະໄລດ໌)
ທວນ​ໄຟໂອລິມປິກ ຈະ​​ຖືກ​ນຳ ​ອອກ​ໄປ​ຍ່າງ​ ຢູ່​​ໃນອະວະກາດ ມື້ນີ້ ຂະນະທີ່ ນັກ​​ເຫາະ​ຈັກກະວານ​ຣັດ​ເຊຍ ອອກ​ໄປ​ນອກ​​​ສະຖານີ ອະວະກາດນາໆຊາດ ເປັນ​ເວລາ 6 ຊົ່ວ​ໂມງ.
ທວນໄຟ ໂອລິມປິກ ໄດ້ປ່ຽນເສັ້ນທາງເດີນເລັກນ້ອຍຈາກປະ ເທດກຣີສ ໄປຫາ ເມືອງ Sochi ປະເທດຣັດເຊຍ ສຳລັບການ ແຂ່ງຂັນກິລາໂອລິມປິກລະດູໜາວ ປີ 2014 ໃນວັນເສົາມື້ນີ້ ທວນໄຟ ຈະຖືກນຳ ອອກໄປຍ່າງຢູ່ໃນອະວະກາດ ບັນດາ ນັກເຫາະຈັກກະວານຂອງຣັດເຊຍ ທ່ານ Oleg Kotov ແລະ Sergey Ryazanskiy ຈະຖືທວນໄຟ ອອກໄປນອກສະຖາ ນີອະວະກາດນາໆຊາດ ໃນຂະນະທີ່ເຂົາເຈົ້າເລີ້ມການປະຕິ ບັດງານການສ້ອມແປງເປັນເວລາ 6 ຊົ່ວໂມງ ທວນໄຟນີ້ ຈະໄຕ້ໄຟໃສ່ບໍ່ໄດ້ ຢູ່ໃນບ່ອນທີ່ບໍ່ມີອາກາດຫຼືສູນ ຍາກາດ ແລະນຶ່ງໃນບັນດານັກເຫາະຈັກກະວານ ທ່ານ Mikhail Tyurin ກ່າວວ່າ ມັນເປັນແນວຄິດບໍ່ດີ ທີ່ຈະໄຕ້ໄຟ ຢູ່ໃນສະຖານີອະວະກາດ ໂດຍເວົ້າວ່າ “ບໍ່ມີແຜນທີ່ຈະໄຕ້ໄຟ ໃດໆທັງໝົດ ຢູ່ເທິງ ສະຖານີ ຮວມທັງທວນໄຟໂອລິມປິກ ແຕ່ວ່າ ພວກເຮົາຈະປະຕິບັດຕາມສັນຍາລັກທີ່ບັງຄັບແລະ ຂັ້ນຕອນໃນການດຳເນີນ ການກັບມັນ " ທວນໄຟດັ່ງກ່າວນີ້ ຈະສືບຕໍ່ການເດີນທາງໄປຍັງເມືອງ Sochi ໃນວັນທີ 10 ເດືອນ ພະຈິກ ໃນຂະນະທີ່ທວນໄຟກໍາລັງມຸ່ງໜ້າກັບຄືນລົງມາສູ່ໂລກມະນຸດ ທີ່ ປະເທດ Kazakhstan ພ້ອມດ້ວຍນັກບິນອະວະກາດສາມຄົນ ທວນໄຟໂອລິມປິກ ໄດ້ເດີນທາງໄປອະວະກາດ ມາກ່ອນແລ້ວສອງເທື່ອ ໃນປີ 1996 ກ່ອນການແຂ່ງຂັນກິລາໂອລິມປິກ ທີ່ນະຄອນ Atlanta ແລະປີ 2000 ກ່ອນການແຂ່ງ ຂັນກິລາໂອລິມປິກ ທີ່ນະຄອນ Sydney ແຕ່ວ່າບໍ່ເຄີຍໄດ້ຖືກ ນໍາອອກໄປຢ່າງ ຢູ່ນອກຍານອະວະກາດຈັກເທື່ອ